VAIO-brugervejledning SVZ1311-serien

Reference

# Kompatible "Memory Stick"-medier

Din VAIO-computers "Memory Stick"-slot passer til medier af følgende størrelser og typer:

- "Memory Stick Duo"

- "Memory Stick PRO Duo"

- "Memory Stick PRO-HG Duo"

- "Memory Stick Micro"

## Om "MagicGate"

"MagicGate" er en teknologi til copyrightbeskyttelse, som er udviklet af Sony. Der udføres en godkendelsesproces mellem den "MagicGate"-kompatible enhed og en "Memory Stick" for at kontrollere, om de kan gemme og afspille data korrekt, og dataene bliver krypteret. Denne godkendelsesproces udføres, inden dataene afspilles, og dataene kan kun dekrypteres og afspilles, hvis de bliver korrekt godkendt. Copyrightbeskyttede data kan kun afspilles på godkendte enheder.
Bemærk!

- Din VAIO-computer understøtter kun "Memory Stick" i Duo-størrelse. "Memory Stick" i standardstørrelse understøttes ikke.

- Inden du bruger en "Memory Stick Micro" ("M2"), skal du indsætte den i en "M2" Duo-adapter. Hvis du indsætter mediet direkte i computerens "Memory Stick Duo"-slot uden adapteren, er der risiko for, at mediet sidder fast i slotten.

- Din VAIO-computer er blevet testet med og understøtter "Memory Stick"-medier fra Sony med en kapacitet på op til 32 GB, som er tilgængelige pr. januar 2012. Understøttelsen af "Memory Stick" kan dog ikke garanteres i alle tilfælde.

- Ifølge copyrightlovgivningen må du kun anvende de lyd- og/eller billeddata, du optager, til personlig brug. Enhver anden brug er forbudt uden forudgående tilladelse fra de respektive copyrightindehavere. En "Memory Stick" med copyrightbeskyttede data skal således anvendes i overensstemmelse med lovgivningen.

- Brug en "Memory Stick" med "MagicGate"-logoet for at drage fordel af denne teknologi.

- VAIO computerens “Memory Stick”-stikunderstøtter ikke “MagicGate”-teknologi ved “Memory Stick” med en kapacitet på op til 256 MB.

- Hvis du bruger din "Memory Stick" et sted, hvor der er statisk elektricitet eller elektrisk støj, kan de gemte data gå tabt.

- Den maksimale størrelse af en fil på en "Memory Stick PRO Duo" eller "Memory Stick PRO-HG Duo" er mindre end 4 GB. Størrelsen er angivet i specifikationerne for filsystemet.

Relaterede emner
Om "Memory Stick"
Indsættelse/fjernelse af en "Memory Stick"
Formatering af en "Memory Stick"
Om brugen af en "Memory Stick"