VAIO-brugervejledning SVZ1311-serien

Reference

# Kombinationer og funktioner med Fn-tasten

Du kan udføre en handling ved hjælp af en tastaturgenvej ved at holde Fn-tasten og en anden tast nede samtidig.
Hvis du f.eks. vil slå lyden fra, skal du gøre følgende: Fn+F2 → Hold tasten Fn nede, og tryk derefter på tasten F2.
Nogle tastaturfunktioner kan kun bruges, når Windows kører.

### Fn + (F1)

Deaktiverer og aktiverer pegefeltet. [Detaljer]

### Fn + (F2)

Slår de indbyggede højttalere og hovedtelefoner til eller fra.

### Fn + / (F3/F4)

Tryk på tasten flere gange for at justere lydstyrken i de indbyggede højttalere og hovedtelefonerne. [Detaljer]
Hvis du vil sænke lydstyrken, skal du trykke på tasterne Fn+F3.
Hvis du vil øge lydstyrken, skal du trykke på tasterne Fn+F4.

### Fn + / (F5/F6)

Tryk på tasten flere gange for at justere LCD-lysstyrken på computerskærmen. [Detaljer]
Hvis du vil sænke lysstyrken, skal du trykke på tasterne Fn+F5.
Hvis du vil øge lysstyrken, skal du trykke på tasterne Fn+F6.

### Fn + (F7)

Skifter til en ekstern skærm, hvor skærmbilledet vises.
Tryk på tasterne Fn+F7 flere gange for at vælge, hvor skærmoutputtet skal vises. Tryk derefter på tasten Enter for at bekræfte. [Detaljer]

- Kun computer
  Viser kun billedet på computerskærmen.

- Dupliker
  Viser de samme billeder på computerskærmen og en ekstern skærm.

- Udvid
  Udvider skrivebordet hen over en ekstern skærm. Computerskærmen og den eksterne skærm fungerer som et enkelt skrivebord. (Flere skærme)

- Kun projektor
  Viser kun billeder på en ekstern skærm.

Hvis der er tilsluttet en dockingstation (medfølger eller valgfrit tilbehør) til VAIO-computeren, ændres ovennævnte indstillinger som følger:

- Kun computer
  Viser kun billedet på computerskærmen.

- Dupliker
  Viser de samme billeder på computerskærmen og en ekstern skærm tilsluttet til computeren.

- Udvid
  Viser forskellige billeder på computerskærmen og eksterne skærme.

- Kun ekstern skærm
  Viser kun billeder på eksterne skærme tilsluttet til dockingstationen.

### Fn + / (F9/F10)

Ændrer størrelsen af et billede eller dokument, som vises i det åbne program.
Hvis du vil zoome ud, skal du trykke på tasterne Fn+F9.
Hvis du vil zoome ind, skal du trykke på tasterne Fn+F10.
Denne funktion er muligvis ikke tilgængelig. Det afhænger af den software, du benytter.

### Fn + (F12)

Slår strømmen fra til de fleste komponenter i VAIO-computeren, herunder LCD-skærmen og CPU'en (dvaletilstand).

### Fn + Num Lk (Num Lock)

Aktiverer det numeriske tastatur, så du kan indtaste tal.

### Fn + Scr Lk (Scroll Lock)

Fungerer forskelligt, afhængigt af den anvendte software. Du kan finde flere oplysninger i Hjælp-filen til softwaren.

### Fn + Pg Up (Page Up)

Går til den forrige side.

### Fn + End (End)

Flytter markøren til slutningen af en linje eller side.

### Fn + Pg Dn (Page Down)

Går til den næste side.

### Fn + Home (Home)

Flytter markøren til begyndelsen af en linje eller side.