VAIO-brugervejledning SVZ1311-serien

Opgave

# Indsættelse/fjernelse af SD-hukommelseskort

Din VAIO-computer har en slot til et SD-hukommelseskort. Du kan bruge dette stik til at overføre data mellem digitale kameraer, videokameraer, musikafspillere og andre av-enheder.
Følgende hukommelseskort kan indsættes i computerens slot til SD-hukommelseskort:

- SD-hukommelseskort

- SDHC-hukommelseskort

- SDXC-hukommelseskort

## Sådan indsætter du et SD-hukommelseskort

1. Find slotten til SD-hukommelseskortet.

1. Hold SD-hukommelseskortet, så pilen peger mod slotten, og skub forsigtigt kortet ind, indtil der lyder et klik.

SD-hukommelseskort-ikonet vil blive vist i Computer-vinduet efter at du har indsat kortet i slotten.
Bemærk!

- Pas på, at SD-hukommelseskortet ikke vender den forkerte vej, når du indsætter. Hvis kortet vender forkert, og du forsøger at tvinge det ind i slotten, kan slotten blive beskadiget. Du kan finde flere oplysninger i den brugervejledning, der fulgte med SD-hukommelseskortet.

- Ikonet for SD-hukommelseskortet vises ikke i vinduet Computer, før du har indsat kortet i slotten.

Tip!

- Første gang du indsætter SD-hukommelseskortet i slotten, bliver du muligvis bedt om at installere driversoftwaren. Hvis du bliver bedt om det skal du følge vejledningen på skærmen for at installere softwaren.

- Indikatoren for medieadgang lyser, mens der læses data på eller skrives data til SD-hukommelseskortet.

## Sådan fjerner du et SD-hukommelseskort

1. Find slotten til SD-hukommelseskortet.

1. Kontroller, at indikatoren for medieadgang er slukket.

1. Skub SD-hukommelseskortet ind i VAIO-computeren, og slip det.

1. Træk SD-hukommelseskortet ud af slotten.

Relaterede emner
Om brugen af SD-hukommelseskort